Bag broderede gardiner og en tyk tåge af røg på det lokale værtshus i Hvidovre sidder Ann-Grete Johannsen og Gurli Lauritsen ved hver sin spillemaskine.

De satte begge deres kryds ud for Dansk Folkeparti ved kommunalvalget, og ingen af dem er synderlig begejstrede over partiets resultat.

»De har fået en over næsen. Selvfølgelig er man skuffet. Men jeg synes sgu, de har rigtig godt af det. De har ikke strammet nok op, synes jeg ikke«, siger Ann-Grete Johannsen.